Centum
Centum oli aastail 1925–1940 Eestis tegutsenud klubi. Klubi põhikiri registreeriti Tallinna-Haapsalu rahukogu poolt 17. jaanuaril 1925. Põhikirjale kirjutasid alla Johan Laidoner, Hans Rebane, Karl Tofer ja Ernst Masik. Klubil oli kuni 100 tegevliiget, auliikmed ja alalised võõrad. Klubi juhtis 7-liikmeline vanematekogu. Tegevliikmeks sai vanematekogu kutsel, auliikmeid valis üldkoosolek. Vanematekogu esimees oli asutamisest alates Konstantin Päts Klubi võimaldas Eesti poliitikutel mitteametlikus õhkkonnas kohtuda ja seetõttu toimis see Riigikogu "ülemkojana". Pärast Seltskondliku Maja loovutamist I Riiginõukogule asus klubi endises Riigikogu esimehe korteris Krediitpanga majas.